Jytte Wittrock (S), 2000-11-21:
Lovforslag nr. L 79 er en udmøntning af aftalen mellem regeringen, CD og SF om mediepolitikken for 2001-2004.
Samtidig gennemføres tillægsaftalen om DAB-frekvenserne.
flere og bedre udsendelser for børn og unge; at dansk kunst og kultur, herunder det danske sprog, styrkes med endnu flere danskproducerede kvalitetsudsendelser; at der laves programmer rettet mod flygtninge og indvandrere, bl.a. som hjælp til bedre integration.
Vi har også ønsket at få styrket handicappedes adgang til f.eks. tekstede dansksprogede udsendelser.
Public service-stationerne pålægges undervisningsopgaver, bl.a. med IT.
Målet er en folkeliggørelse af dette medie.
Danmarks Radio og TV 2 skal ikke nødvendigvis stilles over for de samme public service-krav.
De kan jo heller ikke i deres finansieringsform sammenlignes.
Vi kan og skal naturligvis ikke undgå påvirkninger
udefra, men det er vigtigt, at den samlede public service-virksomhed via tv, radio og Internet eller lignende står som en solid modvægt til bl.a. den amerikanske massekultur, som vi bombarderes med
Derfor skal og bør vi sikre, at dansk kunst og kultur formidles gennem public service-stationerne, at vi kan vælge at se kvalitetsudsendelser, som er danskproducerede. Vi skal sikres et bredt udbud af programmer og tjenester, som består af nyhedsformidling, oplysning, undervisning, kunst og underholdning - udsendelser, der bærer præg af kvalitet, alsidighed og mangfoldighed.
Den fjerde og den femte radiokanal skal i udbud, så alle kan byde på dem på åbne og ikkediskriminerende vilkår.
De to kanaler skal indgå i den samlede public service-virksomhed,
den fjerde radiokanal med kvalitetsmusik og kultur- og debatprogrammer, og for den femte kanals vedkommende omfatter public service-forpligtelsen kun nyhedsformidlingen.
Kulturministeren fastsætter regler for public service-forpligtelser, herunder regler for udarbejdelse af public service-budget og -regnskab, som stationerne er forpligtet til at udarbejde.
Der etableres et Public Service Råd, som skal vurdere public service-regnskaberne og skabe grundlag for en bred og offentlig debat om disse regnskaber.
Vi har ønsket, at den folkelige indflydelse på mediepolitikken bevares, og er glade for, at der fremover fortsat er programråd og regionale programråd for Danmarks Radios vedkommende og repræsentantskaber osv. på TV 2 med repræsentation af lytter- og seerorganisationer.
Vi nedlægger med lovforslaget tre nævn, Satellit- og Kabelnævnet, Radio- og TV-Reklamenævnet samt Udvalget vedr. Lokal Radio og TV, og overfører deres opgaver til ét råd, Radio og tv-nævnet.
Radio og tv-nævnet bliver et uafhængigt nævn, som bl.a.
skal behandle ansøgninger om tilladelser til programvirksomhed.
Dette nævn skal også beslutte, hvem der efter ansøgning skal have rettighederne over fjerde og femte radiokanal, når de har været i udbud.
Nævnet skal udstede tilladelser og efterfølgende føre tilsyn.
En uhensigtsmæssig regel fra lovændringen i 1992 vedrørende tilskud og sponsorering fjernes også med lovforslaget.
Radio og tv-nævnet kan yde tilskud til medieskoletjenester, og vi ser gerne medieskoler i alle amter.
Det anser vi for at være en spændende og perspektivrig
udfordring.